smcproject/ml-wiki-sentences huggingface dataset:
നക്ഷത്ര മത്സ്യങ്ങളെ പിടിച്ച് പല തുണ്ടുകളാക്കി കടലിലെറിഞ്ഞാലും ഏതെങ്കിലും ഒരു തുണ്ടിൽ ഒരു കൈയുടെ ഭാഗമുണ്ടെങ്കിൽ അത് വളർന്ന് ഒരു പൂർണജിവിയായി തീരും.
ചില കടൽ വെള്ളരികൾ ആന്തരികാംഗങ്ങളെ ചില പ്രത്യേക സാഹചര്യത്തിൽ പുറത്തേക്കു തള്ളാൻ കഴിവുണ്ട്.
നഷ്ടപ്പെടുന്ന ഭാഗങ്ങൾ പുനരുദ്ഭവിക്കുകയും ചെയ്യും.
പ്രത്യുത്പാദനവ്യൂഹം
ലളിതഘടനയോടുകൂടിയ പ്രത്യുത്പാദന വ്യൂഹമാണ് എക്കൈനോഡേമുകൾക്കുള്ളത്,  ഇവയിൽ ലിംഗഭേദം ദൃശ്യമാണ്.
ബാഹ്യ ലക്ഷണങ്ങൾ മൂലം ആൺ-പെൺ ജീവികളെ തിരിച്ചറിയാനാവില്ല.
അന്തര-ആരീയ (inter-radial) ജനനാംഗങ്ങളാണുള്ളത്.
ഇവയ്ക്കു വെളിയിലേക്കു തുറക്കുന്ന പ്രത്യേക നാളിയുണ്ട്.
മിക്ക എക്കൈനോഡേമുകളിലും ശരീര സമ്മിതിക്കാധാരമായി ആരീയസമ്മിത ജനനാംഗങ്ങളാണുള്ളത്.
ലിംഗകോശങ്ങളെ നാളികളിലൂടെ സമുദ്രജലത്തിലേക്കു വിക്ഷേപിക്കുന്നു.
ബീജസങ്കലനം അവിടെവച്ചാണ് നടക്കുക.
ഇവ ഒരു ലാർ‌‌വ ദശയിലൂടെ പൂർണ വളർച്ച പ്രപിക്കുന്നു.
എക്കൈനോഡേമുകളിൽ വിസർജന-ശ്വസനവ്യൂഹങ്ങൾ വികസിതങ്ങളല്ല.
ഹോളോത്തുറിഡേവർഗത്തിൽ മാത്രമേ ശ്വസനവ്യൂഹം ചെറിയതോതിലെങ്കിലും കാണപ്പെടുന്നുള്ളു.
ഒരു രക്തചംക്രമണവ്യൂഹം (blood vascular system) എക്കൈനോഡേമുകളിൽ കാണപ്പെടുന്നുണ്ടെങ്കിലും ഹോളോത്തുറിഡേ, ക്രൈനോയ്ഡീയ എന്നീ വർഗങ്ങളിൽ മാത്രമേ ഇവ വികസിതാവസ്ഥ പ്രാപിച്ചിട്ടുള്ളു.
വർഗീകരണം ഉപഫൈലം പെൽമാറ്റസോവ
ഈ ഉപഫൈലത്തിലെ മിക്ക അംഗങ്ങളും വില്യുപ്തങ്ങളാണ്.
ക്രൈനോയ്ഡാ വർഗത്തിലെ അംഗങ്ങളിൽ ഒരു നല്ല പങ്ക് ജീവിച്ചിരിക്കുന്നവയാണ്.
അപമുഖവശത്താൽ ഉറപ്പിക്കപ്പെട്ട നിലയിലാണ് ഇവ കാണപ്പെടുന്നത്.
വൃന്തത്തിൽ കാൽസ്യമയഭാഗങ്ങൾ ഉണ്ട്.
മുകളിലേക്കു നീണ്ടുനിൽക്കുന്ന മുഖഭാഗത്തുതന്നെയാൺ വയ്-ഗുദദ്വാരങ്ങളുള്ളത്.
ആന്തരികാഗംങ്ങളെ ഒരു കാൽസ്യമയ തോടിനാൽ പൊതിഞ്ഞിരിക്കുന്നു.
ഈ ഉപഫൈലത്തെ ഹെറ്റെറോസ്റ്റീലിയ, സിസ്റ്റിഡിയ, ബ്ലാസ്റ്റോയ്ഡിയ, ക്രൈനോയ്ഡിയ, എഡ്രിയോആസ്റ്ററോയ്ഡിയ എന്നീ അഞ്ചു വർഗങ്ങളായി തിരിച്ചിരിക്കുന്നു.
സിസ്റ്റിഡിയ വർഗത്തെ റൊംബിഫെറ, ഡിപ്ലോപൊറ്റൈറ് എന്നീഗോത്രങ്ങളായും; ക്രൈനോയ്ഡിയാ വർഗത്തെ  ഇൻഡനേറ്റ, ഫ്ലെക്സീബീലീയ, കാമറേറ്റ, ആർട്ടിക്കുലേറ്റ എന്നീഗോത്രങ്ങളായും തിരിച്ചിട്ടുണ്ട്.
ഇതിൽ ആർട്ടികുലേറ്റ ഗോത്രത്തിലെ മിക്ക അംഗങ്ങളും ജിവിച്ചിരിക്കുന്നവയാണ്.
എല്യൂത്തെറോസോവ
സ്വതന്ത്രജീവികളിൽ പഞ്ച ആരീയസമ്മിതിക്ക് അനുസരണമായാണ് ശരീരഭാഗങ്ങൾ കാണപ്പെടുന്നത്.
ആംബ്യുലാക്രൽ വ്യൂഹം ആഹാരസമ്പാദനത്തിനായല്ല ഉപയോഗിക്കുന്നത്.
ഇവ പചനത്തെ സഹായിക്കുന്നു.
ഈ സബ്ഫൈലത്തെ ഹോളോത്തുറിഡിയ (ഉദാ. കടൽ വെള്ളരികൾ), എക്കിനോയ്ഡിയ (ഉദാ. കടൽ അർച്ചീനുകൾ), അസ്റ്ററോയ്ഡിയ (ഉദാ. നക്ഷത്രമത്സ്യങ്ങൾ), ഓഫിയൂറോയ്ഡിയ (ഉദാ. ബ്രിട്ടിൽസ്റ്റാറുകൾ) എന്നിങ്ങനെ നാലു വർഗങ്ങളായി തിരിച്ചിരിക്കുന്നു.
അകശേരുകികളുടെ ഫോസിലുകളിൽ എക്കൈനൊഡെർമാറ്റയുടെ ഫോസിലുകൾക്ക് പ്രത്യേകപ്രാധാന്യമുണ്ട്.
സമുദ്രവുമായി ബന്ധമില്ലാത്ത സ്ഥലങ്ങളിൽ നിന്നും ഫോസിലുകളുടെ ചില ഭാഗങ്ങൾ ലഭ്യമായിട്ടുണ്ടെങ്കിലും എക്കൈനൊഡെർമാറ്റയുടെ ഫോസിൽ‌‌രൂപങ്ങൾ എല്ലാംതന്നെ കടലിന്റെ അടിത്തട്ടിൽ നിന്നാണ് ലഭിച്ചിട്ടുള്ളത്.
കാംബ്രിയൻ കാലഘട്ടം മുതൽ ടെർഷ്യറി ഘട്ടത്തിന്റെ അവസാനം‌‌വരെയുള്ള ഫോസിലുകളിൽ എക്കൈനൊഡെർമാറ്റയുടെ ഫോസിലുകൾ സുലഭങ്ങളായിരുന്നു.
ചില പാറകൾ മുഴുവനായും ഈ ഫോസിലുകളാൽ രൂപപ്പെട്ടതായിരുന്നു.
ഫോസിലുകളുടെ പഠനങ്ങളിൽ നിന്നും ലോകത്തിന്റെ മിക്കവാറും എല്ലാ സമുദ്രങ്ങളിലും ഇവ വസിച്ചിരുന്നതയി മനസ്സിലാക്കാൻ കഴിഞ്ഞിട്ടുണ്ട്.
ആധുനിക എക്കൈനോഡേമുകളെ ഫെസഫിക്കിന്റെ തെക്കുപടിഞ്ഞാറുള്ള മാറിയാനാട്രെഞ്ചിന്റെ 10,710 മീ.
ആഴത്തിൽനിന്നും കുഴിച്ചെടുത്തിട്ടുണ്ട്.
4000 മീ.
മുതൽ ഇവ സാധാരണമായിരുന്നു.
വളരെ പഴയ ഫോസിലുകളെ കടലിന്റെ അടിത്തട്ടിൽനിന്നും കണ്ടെത്തുക അത്ര എളുപ്പമല്ല.
കാത്സ്യമയ ശരീരഭാഗങ്ങളുടെ സാന്നിധ്യം മൂലം എക്കൈനോഡേമുകൾ ഫോസിലുകളായി കേടവാതെ പരിരക്ഷിക്കപ്പെടാൻ സൗകര്യമുള്ളവയാണ്.
ജീവാശ്മീയപഠനങ്ങളിൽ ഇവയുടെ ഫോസിലുകളുടെ വൈവിധ്യത്തെ  പ്രത്യേകം പരാമർശിക്കുന്നുണ്ട്.
മറ്റു യാതൊരു അകശേരുകിയിലും എക്കൈനോഡേമുകളിൽ കണ്ടുവരുന്നതുപോലെയുള്ള അസ്ഥിഭാഗങ്ങളുടെ ധരാളിത്വം കാണപ്പെടുന്നുമില്ല.
സമുദ്രത്തിനുള്ളിലെ പരിസ്ഥിതിക വിജ്ഞാനത്തിന് എക്കൈനോഡേമുകൾ കനത്ത സംഭാവന നൽകുന്നുണ്ട്.
കടലിന്റെ അടിത്തട്ടിൽ അടിഞ്ഞുകൂടുന്ന വസ്തുക്കളെ ഭക്ഷിച്ചുതീർത്ത് ഇവ ശുചീകരണ പ്രവർത്തനങ്ങളിൽ പങ്കാളികളാവുന്നു.
ഇവ വളരെയധികം ലാർ‌‌വകളെ ഉൽപ്പാദിപ്പിക്കുന്നു.
ഈ ലാർ‌‌വകൾ പ്ലവകങ്ങൾക്ക് നല്ല ആഹാര വസ്തുക്കളായി പരിണമിക്കുന്നു.
കടലിന്റെ അടിത്തട്ടിന്റെ ഘടനയുടെ രൂപവത്കരണത്തിൽ എക്കൈനോഡേമുകൾക്ക് കാര്യമായ പങ്കുണ്ട്.
അവിടെ ഉടലെടുക്കുന്ന ഭീമാകാരമായ ചുണ്ണാമ്പുകല്ലുകൾ ജീവാം‌ശവിജ്ഞാനപഠനങ്ങൾക്ക് വമ്പിച്ച സഹായമായി ഭവിക്കുന്നു.
വലിയ ചില കടൽ വെള്ളരികളെ ഉണക്കിയെടുത്ത് സൂപ്പിനും മറ്റും ഉപയോഗപ്പെടുത്താറുണ്ട്.
യൂറോപ്പ് , മെഡിറ്ററേനിയൻ പ്രദേശങ്ങൾ, ചിലി എന്നിവിടങ്ങളിൽ കടൽച്ചേനകളുടെ ജനനാംഗങ്ങൾ സ്വാദിഷ്ഠമായ ഒരു ആഹാരവസ്തുവാണ്.
പാകപ്പെടുത്തിയും അല്ലാതെയും ഇത് ഭക്ഷണത്തിനുപയോഗിക്കുന്നു.
ഉഷ്ണമേഖലാസമുദ്രങ്ങളിൽ കാണപ്പെടുന്ന ചിലയിനം കടൽ വെള്ളരികൾ ഒരു പ്രത്യേക വിഷം ഉത്പാദിപ്പിക്കുന്നു.
ഹോളോത്തൂറിൻ എന്നറിയപ്പെടുന്ന ഈ വിഷം പല ജന്തുക്കൾക്കും ഒരു മാരക വിഷമാണ്.
പസഫിക്ക് ദ്വീപുകളിലെ നിവാസികൾ കടൽ വെള്ളരിയുടെ ശരീരഭാഗങ്ങൾ വെള്ളത്തിൽ കലക്കി മത്സ്യങ്ങളെ കൊല്ലാറുണ്ട്.
ഈ ടോക്സിൻ മനുഷ്യർക്ക് അപകടകാരിയല്ല.
ചിലയിനം ട്യൂമറുകളുടെ വളർച്ചയെ തടയുവാൻ ഇത് ഉപയോഗപ്പെടുത്താമെന്നു കരുതുന്നു.
നിരവധി പരീക്ഷണങ്ങൾക്കായി കടൽച്ചേനകളുടെ അണ്ഡം ഉപയോഗപ്പെടുത്താറുണ്ട്.
പ്രയോജനങ്ങളെപ്പോലെ തന്നെ എക്കൈനോഡേമുകൾ മൂലം മനുഷ്യന് നാശനഷ്ടങ്ങളും സംഭവിക്കാറുണ്ട്.
നക്ഷത്രമത്സ്യങ്ങൾ മുത്തുചിപ്പികളുടെ പ്രധാന ശത്രുക്കളാണ്.
കാലിഫോർണിയ തീരത്ത് സുലഭമായി കണ്ടുവരുന്ന കടൽച്ചേനകൾ സാമ്പത്തിക പ്രാധാന്യമുള്ള കടൽച്ചെടികളെ തിന്നു നശിപ്പിക്കുന്നു.
പസഫിക്-ഇന്ത്യൻ സമുദ്രങ്ങളിലെ പവിഴപുറ്റുനിരയിലെ പോളിപ്പുകളെ നക്ഷത്രമത്സ്യങ്ങൾ ഇരയാക്കുന്നതുവഴി പവിഴപ്പുറ്റുനിരയുടെ വളർച്ച താറുമാറാകാറുണ്ട്.
കടപ്പാട് മലയാളം  സർ‌‌വവിജ്ഞാനകോശം വാല്യം 5 പേജ്  10 - 14 State Institute of Encyclopedic Publications , Thiruvanathapuram അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Echinodermata എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Wikimedia Commons has media related to Echinodermata .
ECHINODERMS The Echinoid Directory from the Natural History Museum .
The Echinoblog-An echinoderm themed blog The Echinoid Directory from the Natural History Museum .
Echinodermata Archived 2012-07-01 at the Wayback Machine from the Tree of Life Web Project .
Berkeley taxonomy on the Echinodermata Echinoderms of the North Sea Archived 2008-04-13 at the Wayback Machine The Echinoblog-An echinoderm themed blog Larval Echinodermata Fact Sheet Archived 2008-07-20 at the Wayback Machine
ഇമാം അത്വാഅ് ബ്‌നു അബീറബാഹ ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
അബൂമുഹമ്മദ് അത്വാഅ് ക്ര്‌സ്തു വർഷം 647ൽ സ്വഫ്‌വാനിന്റെ മകനായി ജനിച്ചു.
കർമശാസ്ത്ര പണ്ഡിതനും ഹദീസ് പണ്ഡിതനുമായിരുന്നു.
ആകാലത്തെ അറിയപ്പെട്ട മുഫ്തിയും ആയിരുന്നു.
മക്കയിൽ വളരുകയും മക്കയിലെ പണ്ഡിതൻമാരിൽ നിന്ന് കർമശാസ്ത്രവും ഹദീസും പഠിക്കുകയും ചെയ്തു.
ഹിജ്‌റ 114(ക്രസ്തുവർഷം 732ൽ) മരിച്ചു.
ഹദീസിലുള്ള പാണ്ഡിത്യം
ആയിശ ബീവിയിൽ നിന്നും അബൂഹുറൈറയിൽ നിന്നും ഉമ്മുസലമയിൽ നിന്നും ഉമ്മുഹാനിഇൽ നിന്നും ഇബ്‌നു  അബ്ബാസിൽ നിന്നും അബ്ദുള്ളയുടെ മകൻ ഉമറിൽ നിന്നും ജാബിറിന്റെ മകൻ സുബൈറിൽ നിന്നും മുആവിയയിൽ നിന്നും അബീ സഈദിൽ നിന്നും താബിഈങ്ങളിൽ നിന്നുള്ള ഉബൈദിന്റെ മകൻ ഉമൈറിൽ നിന്നും മുജാഹിദിൽ നിന്നും ഉർവയുടെ മകൻ ഹനീഫയിൽ നിന്നും ഹദീസ് റിപ്പോർട്ട് ചെയ്തിട്ടുണ്ട് അത്വാഅ്ബ്‌നു അബീറബാഹയിൽ നിന്നും ഹദീസ് റിപ്പോർട്ട് ചെയ്തവർ
അവ്‌സാഈയും ഇബ്‌നു ജൂറൈജും അബൂഹനീഫയും ലൈസും അത്വാഇൽ നിന് ഹദീസ് പഠിച്ചിട്ടുണ്ട്.
മുജാഹിദിന്റെ മകൻ ജബ്‌റും അബൂ ഇസ്ഹാകു സുബൈഇയും അംറിന്റെ മകൻ ദീനാറും കതാദയും അംറിന്റെ മകൻ ശുഐബും അഹ്മശും അയ്യൂബു സിഹ്തിയാനിയും യഹ്യയുടെ മകൻ അബീ കസീറും ഹദീസ് റിപ്പോർട്ട് ചൈതിട്ടുണ്ട്.
അവലംബം ↑ http://articles.islamweb.net/media/index.php?page=article lang=A id=37908
സയൻസ് ദശകം
നാരായണഗുരു ദൈവദശകം രചിച്ചപ്പോൾ അതിന് മറുപടിയായി സഹോദരൻ അയ്യപ്പൻ രചിച്ച കവിതയാണ് സയൻസ് ദശകം .
1916 ലാണ് ഇത്  പുസ്തകരൂപത്തിൽ പ്രസിദ്ധീകരിക്കുന്നത്.
ദൈവദശകത്തിന്റെ രചനാസ്വരൂപത്തോട് ചേർന്നുനിൽക്കുന്നതായിരുന്നു  സയൻസ് ദശകംവും.
‘കോടിസൂര്യനുദിച്ചാലുമൊഴിയാത്തൊരു കൂരിരുൾ തുരന്നു സത്യം കാണിക്കും സയൻസിന്നു തൊഴുന്നു ഞാൻ’ എന്നതാണതിന്റെ ആദ്യ വരികൾ.
ശാസ്ത്രത്തിന്റെ പ്രാമാണികത വിളിച്ചു പറയുന്ന ഈ രചനയിൽ; പുരോഹിതന്മാരെ ഇരുട്ടുകൊണ്ടു കച്ചടവടം നടത്തുന്നവരെന്നാണ് വിശേഷിപ്പിക്കുന്നത്.
തികഞ്ഞ നാസ്തികനായ അയ്യപ്പൻ പ്രകൃതി രഹസ്യങ്ങളെന്തെന്ന് വെളിപ്പെടുത്താൻ ആത്മീയതയ്ക്കു സാധ്യമാവില്ലെന്ന് ആഴത്തിൽ വിശ്വസിച്ചു.
ശാസ്ത്രത്തിനു മാത്രമേ അത് സാധ്യമാക്കാൻ കഴിയൂ.
തന്റെ പ്രവർത്തനങ്ങളിലൂടേയും രചനകളിലൂടേയും ഇക്കാര്യം പ്രചരിപ്പിക്കാനും അദ്ദേഹം ശ്രമിച്ചു.
സയൻസ് ദശകത്തിന്റെ നൂറാം വാർഷികം 2017ൽ ആഘോഷിച്ചു.
ദൈവ ദശകത്തിനൊരു പാഠഭേദം
‘ഒരു ജാതി ഒരു മതം ഒരു ദൈവം മനുഷ്യന്’ എന്ന് നാരായണ ഗുരു ഒപ്പമുള്ളവരെ പഠിപ്പിക്കാൻ ശ്രമിച്ചപ്പോൾ ‘ജാതി വേണ്ട, മതം വേണ്ട, ദൈവം വേണ്ട മനുഷ്യന്’ എന്ന് പാഠഭേദം സൃഷ്ടിച്ചയാളായിരുന്നു സഹോദരൻ അയ്യപ്പൻ.
അന്ത:സാരത്തിൽ വിഘടിച്ചു നിൽക്കുന്ന ഈ കാവ്യങ്ങളുടെ ചേർച്ച ഉള്ളടക്കത്തിലല്ല, ഘടനയിലായിരുന്നു.
നാരായണഗുരുവിന്റെ പ്രതികരണം
സഹോദരൻ അയ്യപ്പൻ രചിച്ച ‘സയൻസ് ദശകം’ ‘ദൈവദശകം’ പോലെ തന്നെ വായിക്കപ്പെടണമെന്ന് നാരായണഗുരു ചിന്തിച്ചിരുന്നു.
നാരായണ ഗുരുവിന് വളരെ പ്രിയപ്പെട്ട ശിഷ്യനായിരുന്നു സഹോദരൻ അയ്യപ്പൻ.
തികഞ്ഞ താല്പര്യത്തോടെയാണ് സഹോദരന്റെ രചനയെ ഗുരു വായിച്ചതെന്ന് അദ്ദേഹത്തിന്റെ ജീവചരിത്രകാരന്മാർ രേഖപ്പെടുത്തിയിട്ടുണ്ട്.
ദൈവദശകത്തിനു പൂരകമാണ് ഈ രചനയെന്നാണ് നാരായണ ഗുരു സയൻസ് ദശകത്തെ കണക്കാക്കിയത്.
ഒരു പടികൂടി കടന്ന് ദൈവദശകം ചൊല്ലുന്നവർ സയൻസ് ദശകം കൂടി വായിക്കുന്നത് നന്നായിരിക്കുമെന്ന് കൂടി നാരായണ ഗുരു പറഞ്ഞു.
" കോടി സൂര്യനുദിച്ചാലും ഒഴിയാത്തൊരു കൂരിരുൾ തുരന്നു സത്യം കാണിക്കും സയൻസിന്നു തൊഴുന്നു ഞാൻ.
വെളിച്ചം മിന്നൽ ചൂടൊച്ച ഇവയ്ക്കുള്ളിൽ മറഞ്ഞിടും അത്ഭുതങ്ങൾ വെളിക്കാക്കും സയൻസിന്നു തൊഴുന്നു ഞാൻ.
ഇരുട്ടുകൊണ്ടു കച്ചോടം നടത്തുന്ന പുരോഹിതർ കെടുത്തീട്ടും കെടാതാളും സയൻസിന്നു തൊഴുന്നു ഞാൻ.
കീഴടക്കി പ്രകൃതിയെ മാനുഷന്നുപകർത്രിയായ് കൊടുപ്പാൻ വൈഭവം പോന്ന സയൻസിന്നു തൊഴുന്നു ഞാൻ.
കൃഷി കൈത്തൊഴിൽ കച്ചോടം രാജ്യഭാരമതാദിയെ പിഴയ്ക്കാതെ നയിക്കുന്ന സയൻസിന്നു തൊഴുന്നു ഞാൻ.
ബുക്കുകൾക്കും പൂർവ്വികർക്കും മർത്ത്യരെ ദാസരാക്കിടും സമ്പ്രദായം തകർക്കുന്ന സയൻസിന്നു തൊഴുന്നു ഞാൻ.
അപൗരുഷേയ വാദത്താൽ അജ്ഞ വഞ്ചന ചെയ്തിടും മതങ്ങളെ തുരത്തുന്ന സയൻസിന്നു തൊഴുന്നു ഞാൻ.
സ്വബുദ്ധിവൈഭവത്തെത്താൻ ഉണർത്തി നരജാതിയെ സ്വാതന്ത്രേ്യാൽകൃഷ്ടരാക്കുന്ന സയൻസിന്നു തൊഴുന്നു ഞാൻ.
എത്രതന്നെ അറിഞ്ഞാലും അനന്തം അറിവാകയാൽ എന്നുമാരായുവാൻ ചൊല്ലും സയൻസിന്നു തൊഴുന്നു ഞാൻ.
സയൻസാൽ ദീപ്തമീ ലോകം സയൻസാലഭിവൃദ്ധികൾ സയൻസെന്യേ തമസ്സെല്ലാം സയൻസിന്നു തൊഴുന്നു ഞാൻ.
” വീഡിയോ ഗാലറി സയൻസ് ദശകം അവലംബം
എന്റെ സ്റ്റാമ്പ് പദ്ധതി ഇംഗ്ലീഷ് വിലാസം https://ml.wikipedia.org/wiki/My_Stamp
സ്റ്റാമ്പിനൊപ്പം ഫോട്ടോയും ഒട്ടിച്ചയക്കാവുന്ന ഇന്ത്യൻ തപാൽ വകുപ്പ് ആവിഷ്‌കരിച്ചിട്ടുള്ള പദ്ധതിയാണ് എന്റെ സ്റ്റാമ്പ് പദ്ധതി .
2011ൽ ഡൽഹിയിൽ തപാൽമുദ്രകളുടെ ലോക പ്രദർശനത്തോടനുബന്ധിച്ചാണ് ഇന്ത്യയിൽ "എന്റെ സ്റ്റാമ്പ്" വരുന്നത്.
ഇന്ത്യയിൽ ഗുജറാത്ത്, ബിഹാർ, ഉത്തർപ്രദേശ്, മഹാരാഷ്ട്ര, ചെന്നൈ എന്നിവിടങ്ങളിൽ ഈ സംവിധാനമുണ്ട്.
അഞ്ചു രൂപ വിലയുള്ള 12 സ്റ്റാമ്പുകൾക്ക് 300 രൂപയാണ് ഇതിനായി കൊടുക്കേണ്ടിവരിക.
അവശ്യമെങ്കിൽ പോസ്റ്റോഫീസിൽ ഫോട്ടോയെടുക്കുന്നതിനുള്ള സൗകര്യവുമുണ്ടാവും.
സ്റ്റാമ്പ് വില്പന മെച്ചപ്പെടുത്തുന്നതിന് ഇന്ത്യൻ പോസ്റ്റൽ വകുപ്പ് ആവിഷ്‌കരിച്ചിട്ടുള്ള പദ്ധതിയുടെ ഭാഗമാണിത്.
2011-ൽ ഡൽഹിയിലാണ് 'എന്റെ സ്റ്റാമ്പ്' എന്നു പേരിട്ടിട്ടുള്ള ഈ പദ്ധതി ആദ്യമായി നടപ്പാക്കിയത്.
ഒരു രൂപമുതൽ അഞ്ചുരൂപവരെയുള്ള സ്റ്റാമ്പുകളാണ് അനുവദിക്കുക.
സ്റ്റാമ്പിന് പ്രധാനമായും രണ്ട് ഭാഗമുണ്ടാകും.
രണ്ടാമത്തെ ഭാഗത്തായിരിക്കും സ്വന്തം ചിത്രം.
ആദ്യഭാഗത്ത് സാധാരണ സ്റ്റാമ്പുകളിലെ ചിത്രമുണ്ടാകും ഫലത്തിൽ ഒന്നിനു പകരം രണ്ട് സ്റ്റാമ്പാണുണ്ടാകുക.
ഇഷ്ടപ്പെട്ട പശ്ചാത്തലം തെരഞ്ഞെടുക്കാം.
താജ്മഹൽ, പൂവുകൾ, പഞ്ചതന്ത്രകഥകൾ, പരിസ്ഥിതി തുടങ്ങിയവയുടെ പശ്ചാത്തലത്തിലായിരിക്കും ഫോട്ടോയുള്ള സ്റ്റാമ്പുകൾ.
വിദേശ രാജ്യങ്ങളിൽ നേരത്തെതന്നെയുള്ള ഈ സംവിധാനമുണ്ട്.
കേരളത്തിൽ 2012 ഫെബ്രുവരിയിൽ കോഴിക്കോട്ട് സംഘടിപ്പിച്ച സ്റ്റാമ്പ് ശേഖര പ്രദർശനത്തോടനുബന്ധിച്ച് പദ്ധതി പരീക്ഷിച്ചിരുന്നു.
2013 ഫെബ്രുവരിയിൽ തിരുവനന്തപുരത്ത് നടക്കുന്ന സ്റ്റാമ്പ് ശേഖര പ്രദർശനത്തിൽ ഈ പദ്ധതി ഉൾപ്പെടുത്തിയിട്ടുണ്ട്.
അവലംബം ↑ http://www.deshabhimani.com/newscontent.php?id=258818%5Bപ്രവർത്തിക്കാത്ത+കണ്ണി%5D ↑ ↑ http://www.mathrubhumi.com/nri/pravasibharatham/article_336167/%5Bപ്രവർത്തിക്കാത്ത+കണ്ണി%5D ↑ http://www.thejasnews.com/index.jsp?tp=det det=yes news_id=201200131223137563%5Bപ്രവർത്തിക്കാത്ത+കണ്ണി%5D പുറം കണ്ണികൾ തപാൽ വകുപ്പിന്റെ വെബ്സൈറ്റ് Archived 2013-01-28 at the Wayback Machine
എമിൽ മാധവി എമിൽ മാധവി
കേരള സാഹിത്യ അക്കാദമി പുരസ്കാരം ലഭിച്ച നാടകകൃത്തും സംവിധായകനും  നടനും എഴുത്മാതുകാരനുമാണ് എമിൽ മാധവി .
കുമരു എന്ന നാടക കൃതിക്കാണ് അംഗീകാരം ലഭിച്ചത്.
ഇന്ത്യക്കകത്തും പുറത്തുമായി മുപ്പതോളം നാടകങ്ങൾ
സംവിധാനംചെയ്‌തു.
അറുപതോളം കഥാപാത്രങ്ങളായി അഭിനയിച്ചു.
തൃശൂർ സ്‌കൂൾ ഓഫ് ഡ്രാമയിൽനിന്ന് ബിടിഎയും ഹൈദരാബാദ് സെൻട്രൽ യൂണിവേഴ്സിറ്റിയിൽനിന്ന് പെർഫോമിങ് ആർട്സിൽ ബിരുദാനന്തര ബിരുദവും നേടി.
കൊഴികൊദ് സർവകലാശാലയിൽ നിന്ന് കെമിസ്ട്രിയിൽ ബിരുദവും ഋഷികേശ് യോഗ വേദാന്ത അകാടെമിയിൽ നിന്ന് യോഗ പഠനം .
'സൗണ്ട് സീനൊഗ്രാഫി ആൻഡ് കൺടെമ്പററി തിയറ്റർ പെർഫോമൻസ് 'എന്ന വിഷയത്തിൽ പി എച്ഗ ഡി വേഷണം നടത്തുന്നുണ്ട്‌.
"തീയേറ്റർ കമ്പനി" പെർഫോമിംഗ് കമ്യൂണിറ്റിയുടെ സ്ഥാപകനും creative director ഉം ആണ്.
Inner circle acting methods എന്ന അഭിനയ പരിശീലന പദ്ധതി ആവിഷ്കരിച്ച് ഇന്ത്യക്ക് അകത്തും പുറത്തു അഭിനയ പരിശീലന ക്ലാസുകൾ നടത്തുന്നു.
2015മുതൽ പെർഫോമൻസ് മ്യൂസിയം പോജക്ടിന്റെ ക്രിയേറ്റീവ് ഡയരക്ടറായി പ്രവർത്തിക്കുന്നു.
All india radio നാടക വിഭാഗം graded artist .
സംവിധാനംചെയ്ത പ്രധാന നാടകങ്ങൾ ഇമിറ്റേഷൻ ഓഫ് ഡെത് ഡിവൈൻ കോമഡി വരീണിയ ഇമേജ് ബുക്ക്‌ എ സീക്രട് ടൈൽ ഓഫ് ആൻ ഇൻവിസിബിൾ മിറർ ഹൌസ് നമ്പർ :303 നോ ബ്ലഡ്‌ ഇൻ മക്ബെത് മരണാനുകരണം ലങ്കാലക്ഷ്മി ഡിവൈൻ കോമഡി കൃതികൾ അപ്പക്കുഞ്ഞുങ്ങളുടെ ആകാശയാത്ര, വൈറ്റ് പേപ്പർ കുമരു പുരസ്‌കാരങ്ങൾ കേരള സാഹിത്യ അക്കാദമി  പുരസ്‌കാരം 2022   (കുമരു, നാടകം) ഇടശ്ശേരി പുരസ്‌കാരം 2022  (കുമരു, നാടകം) അബുദാബി ശക്തി നാടക പുരസ്‌കാരം (കുമരു ) suprabhatham കഥാപുരസ്കാരം അവലംബം ↑ https://ia902700.us.archive.org/33/items/kerala-sahitya-academy-award-2022/kerala%20sahitya%20academy%20award%202022.pdf ↑ ↑ https://www.mathrubhumi.com/literature/news/edassery-award-2022-winners-1.7333953
മജപഹിത് Part of a series on the Indonesia പ്രദേശത്തിന്റെ ചരിത്രം Timeline Prehistory Java Man 1,000,000 BP Flores Man 94,000–12,000 BP Buni culture 400 BCE Hindu and Buddhist kingdoms Salakanagara Kingdom 130–362 Kutai Kingdom 350–1605 Tarumanagara Kingdom 358–669 Kalingga Kingdom 500s–600s Melayu Kingdom 600s Srivijaya Kingdom 600s–1200s Sailendra Kingdom 800s–900s Galuh Kingdom 669 – 1482 Sunda Kingdom 669 – 1579 Medang Kingdom 752 – 1006 Bali Kingdom 914 – 1908 Kahuripan Kingdom 1006 – 1045 Kediri Kingdom 1045 – 1221 Dharmasraya Kingdom 1183 – 1347 Singhasari Kingdom 1222 – 1292 Majapahit Kingdom 1293 – 1500 Rise of Muslim states Spread of Islam 1200 – 1600 Ternate Sultanate 1257 – 1914 Samudera Pasai Sultanate 1267 – 1521 Pagaruyung Kingdom 1347 – 1833 Brunei Sultanate 1368 – 1888 Malacca Sultanate 1400 – 1511 Sulu Sultanate 1405 – 1851 Cirebon Sultanate 1445 – 1677 Demak Sultanate 1475 – 1548 Aceh Sultanate 1496 – 1903 Banten Sultanate 1526 – 1813 Kalinyamat Sultanate 1527 – 1599 Mataram Sultanate 1500s – 1700s Johor Sultanate 1528s – 1877 Surakarta Sunanate 1745 – 1946 Yogyakarta Sultanate 1755 – 1945 Siak Sultanate 1725 – 1946 Deli Sultanate 1814 – 1946 Riau-Lingga Sultanate 1824 – 1911 Christian kingdom Larantuka Kingdom 1600–1904 European colonisation Portuguese 1512 – 1850 Dutch East India Company 1602 – 1800 French and British interlude 1806 – 1815 Netherlands East Indies 1800 – 1942 1945 – 1950 Emergence of Indonesia National Awakening 1908 – 1942 Japanese occupation 1942 – 1945 National Revolution 1945 – 1950 Independence Liberal democracy 1950 – 1957 Guided Democracy 1957 – 1965 Transition 1965 – 1966 New Order 1966 – 1998 Reformasi 1998 – present By topic Currency Economy Military ക സ തി
1293 മുതൽ 1500 വരെ ജാവ ആസ്ഥാനമായി നിലനിന്നിരുന്ന സാമ്രാജ്യമായിരുന്നു മജപഹിത് സാമ്രാജ്യം ( Majapahit Empire Javanese : ꦏꦫꦠꦺꦴꦤ꧀ꦩꦗꦥꦲꦶꦠ꧀ Karaton Majapahit , Indonesian : Kerajaan Majapahit ) തെക്കുകിഴക്കേ ഏഷ്യയിലെ ഒരു സമുദ്രസാമീപ്യ സാമ്രാജ്യം ( thalassocracy) ആയിരുന്ന ഈ സാമ്രാജ്യം അതിന്റെ അത്യുന്നതാവസ്ഥയിൽ എത്തിയത് 1350-1389 കാലഘട്ടത്തിലെ ഭരിച്ചിരുന്ന ഹയംവുറുക്കിന്റെ ( Hayam Wuruk , രാജശേഖരൻ) കാലത്തായിരുന്നു.
അദ്ദേഹത്തിന്റെ
നേട്ടങ്ങൾക്ക്പിന്നിൽ പ്രവർത്തിച്ചത് പ്രഗൽഭനായ പ്രധാനമന്ത്രി ഗജമാധ ആയിരുന്നു.
(Gajah Mada).
1365-ൽ എഴുതപ്പെട്ട നഗരക്രേതഗമ( Nagarakretagama ദേശവർണ്ണന)  അനുസരിച്ച്, സുമാത്ര മുതൽ ന്യൂ ഗിനിയ വരെ വ്യാപിച്ചുകിടന്നിരുന്ന 98 സാമന്തരാജ്യങ്ങൾ(tributaries) ഉൾക്കൊള്ളുന്നതായിരുന്നു മജപഹിത് ഇന്നത്തെ ഇന്തോനേഷ്യ , സിംഗപ്പൂർ , മലേഷ്യ , ബ്രൂണൈ , ദക്ഷിണ തായ്ലന്റ് , സുളു ദ്വീപസമൂഹങ്ങൾ കിഴക്കൻ തിമോർ , മജപഹിത് സാമ്രാജ്യത്തിന്റെ യഥാർഥ സ്വാധീനം എത്രയോളമായിരുന്നുവെന്ന് ഇന്നും ചരിത്രകാരന്മാരുടെ ഇടയിലെ ഒരു പഠനവിഷയമാൺ*.
ഈ പ്രദേശത്തെ ഏറ്റവും വലിയ സാമ്രാജ്യങ്ങളിൽ അവസാനത്തേതായിരുന്ന മജപഹിത് സാമ്രാജ്യം ഇന്തോനേഷ്യയുടെയും തെക്ക് കിഴക്കൻ ഏഷ്യയിലേയും ഏറ്റവും മഹത്തായതായി കണക്കാക്കപ്പെടുന്നു.
ആധുനിക ഇന്തോനേഷ്യയുടെ അതിർത്തികൾക്ക് പുറത്തേക്കും വ്യാപിച്ചിരുന്ന ഈ സാമ്രാജ്യത്തിന്റെ സ്വാധീനത്തെക്കുറിച്ച് പഠനങ്ങൾ നടക്കുന്നുണ്ട്.
പേരിനു പിന്നിൽ A maja fruit near Brahu temple in Trowulan, the bitter-tasting fruit is the origin of the kingdom's name
ജാവയിലെ ഗ്രാമങ്ങൾക്ക് അവിടെ സുലഭമായതോ ശ്രദ്ധേയമായതോ ആയ വൃക്ഷങ്ങളുറ്റെ പേർ നൽകുന്ന സമ്പ്രദായമുണ്ടായിരുന്നു.
മജപഹിതിന്റെ ആദ്യ തലസ്ഥാനമായിരുന്ന ട്രൊവുലാനു സമീപം നാരായണ സംഗമവിജയ (Raden Wijaya) രാജാവിന്റെ വനങ്ങളിൽ കൂവളമരങ്ങൾ ഉണ്ടായിരുന്നു, ജാവനീസ് ഭാഷയിൽ കൂവളത്തിന്റെ (ശാസ്ത്രീയ നാമം: ഏയ്‌ഗ്ളി മെർമെലോസ് , Aegle marmelos ) പേരായ മജ ( maja ) എന്ന വാക്കിൽനിന്നുമാണു ഈ സാമ്രാജ്യത്തിന്റെ പേർ വന്നത്
1290-ൽ സുമാത്രയിലെ മലയ രാജവംശത്തിനെ(Melayu Kingdom) പരാജയപ്പെടുത്തിയതിനു ശേഷം സിംഹരാശി (Singhasari) ഈ പ്രദേശത്തിലെ ഏറ്റവും ശക്തമായ സാമ്രാജ്യമായി.
മംഗോൾ സാമ്രാജ്യത്തിലെ കുബ്ലായി ഖാൻ കപ്പം നൽകണമെന്നാവശ്യപ്പെട്ട് സന്ദേശവാഹകരെ അയച്ചെങ്കിലും സിംഹരാശി അവസാനത്തെ രാജാവായ കീർത്തനഗര രാജാവ് ദൂതനെ അപമാനിക്കുകയും ഖാനെ വെല്ലുവിളിക്കുകയും ചെയ്തു.
1293-ൽ കുബ്ലായി ഖാൻ ആയിരത്തോളം കപ്പലുകൾ ഈ പ്രദേശത്തെലേക്കയച്ചു, കുബ്ലായി ഖാൻ അയച്ച പട്ടാളക്കാരുടെ എണ്ണം ഇരുപതിനായിരത്തിനും മുപ്പതുനായിരത്തിനുമിടയിൽ ഇടയിൽ ആയിരുന്നു.
ഈ ആക്രമണത്തെ നേരിടാൻ കീർത്തനഗര രാജാവ് തന്റെ  സൈന്യത്തിനെ സുമാത്രയിലേക്ക് അയച്ച.
അവസരം മുതലെടുത്ത് കേദിരിയിലെ(Kediri) സാമന്തനായ ജയകട വാങ്(Jayakatwang), കീർത്തനഗരനെതിരെ പടയൊരുക്കം നടത്തി.
മദുര ദ്വീപിലെ ആര്യ വീരരാജനും ജയകട്‌വാങിനെ യുദ്ധത്തിൽ സഹായിച്ചു .
കേദിരിയിലെ സൈന്യം വടക്കുനിന്നും തെക്കുനിന്നും ഏകദേശം ഒരേ സമയം ആക്രമണം നടത്തി, വടക്കുനിന്നുമുള്ള ആക്രമണത്തെക്കുറിച്ചുമാത്രം അറിവുണ്ടായിരുന്ന കീർത്തനഗര രാജാവ് തന്റെ പുത്രീഭർത്താവിന്റെ (നാരായണ സംഗ്രമവിജയ) നേതൃത്വത്തിൽ ഒരു സൈന്യത്തെ അയച്ചു.
വടക്കുഭാഗത്തെ ആക്രമണം അടിച്ചമർത്തിയെങ്കിലും തെക്ക്ഭാഗത്ത് നടന്ന അപ്രതീക്ഷിതമായ ആക്രമണത്തിൽ തലസ്ഥാനം കീഴടക്കിയ ജയകട്‌വാങ് കീർത്തനഗരനെ വധിച്ചു.
സംഗ്രമവിജയക്ക് ജയകട്‌വാങിനെതിരെ യുദ്ധം ചെയ്തെങ്കിലും ജയിക്കാൻ സാധിച്ചില്ല.
ജയകട്‌വാങ് പിന്നീട്  സംഗ്രമവിജയയെ ട്രൊവുലാൻ പ്രദേശത്തിൽ പുതിയ ഒരു രാജ്യം നിർമ്മിക്കാൻ അനുവദിച്ചു.
എന്നാൽ മംഗോളിയൻ സൈന്യം എത്തിയപ്പോൾ സംഗ്രാമവിജയ ജയകട്‌വാങിനെതിരെ പോരാടാൻ മംഗോളിയൻ 
സൈന്യത്തിന്റെ സഹായിച്ചു.
പിന്നീട് ജാവയിൽ നിന്നും തന്റെ സഖ്യകക്ഷികളെ പിൻവലിച്ച സംഗ്രമവിജയ, മംഗോളിയൻ സൈന്യത്തിനെതിരെ നടന്ന അപ്രതീക്ഷിത ആക്രമണം നടത്തി.
മൺസൂൺ കാലത്തെ അനുകൂലമായ കാറ്റുണ്ടായതിനാൽ .
മംഗോളിയൻ സൈന്യം പിൻവാങ്ങി.
കീർത്തനഗര രാജാവ് King Kertarajasa portrayed as Harihara , amalgamation of Shiva and Vishnu .
Originally located at Candi Simping, Blitar , today it is displayed in National Museum .
ശകവർഷം 1215-ലെ കാർത്തികമാസം പതിനഞ്ചാം തീയതിയാണ്* സംഗ്രമവിജയ രാജാവ് കിരീടധാരണം നടത്തിയത്.
( നവംബർ 10 1293).
കീർത്തനഗര രാജാവിന്റെ മറ്റു പുത്രിമാരെ വിവാഹം കഴിക്കുകയും ചെയ്തു (ആദ്യഭാര്യയായ ത്രിഭുവനേശ്വരി സഹോദരിമാരായ പ്രജ്ഞാതപരമിത, നരേന്ദ്രാദുഹിത ഗായത്രി രാജപത്നി) പിന്നീട് സുമാത്രയിലെ ധർമാശ്രയ രാജകുമാരിയായ ഇന്ദ്രേശ്വരിയെയും സംഗ്രമവിജയ വിവാഹം ചെയ്തു.
1309-ൽ മരണമടയുന്നതുവരെ സംഗ്രമവിജയ രാജാവ് മജപഹിത് ഭരിച്ചു.
ജയനഗര രാജാവ് The Golden Tara is a 1.79 kilogram, 21 carat Majapahit period gold image discovered in Esperanza, Agusan , Philippines in 1918.
സംഗ്രമവിജയക്ക് ഇന്ദ്രേശ്വരിയിലുണ്ടായ പുത്രനായ ജയനഗര രാജാവ് (ശ്രീ മഹാരാജ വീരലന്തഗോപാല ശ്രീ സുന്ദരപാണ്ഡ്യ ദേവ അധീശ്വര,  അഥവാ സുന്ദരപാണ്ഡ്യദേവാധീശ്വര വിക്രമോത്തുംഗദേവ , കാല ഗെമെറ്റ് എന്നും അറിയപ്പെട്ടിരിന്നു) 1309 മുതൽ 1328 വരെ ഭരിച്ചു.
നഗരക്രേതാഗാമ ഇംഗ്ലീഷ് വിലാസം https://ml.wikipedia.org/wiki/Nagarakretagama Nagarakretagama palm-leaf manuscript .
മജപഹിത് സാമ്രാജ്യത്തിന്റെ ജാവനീസ് രാജാവായ ഹയാം വുറുക്ക് എഴുതിയ പഴയ ജാവനീസ് സ്തുതിഗീതങ്ങളാണ് ദേശവർണ്ണന അല്ലെങ്കിൽ ദെസവർണ്ണന എന്നുമറിയപ്പെടുന്ന നഗരക്രേതാഗാമ അല്ലെങ്കിൽ നാഗരാക്രതാഗാമ.
1365-ൽ (1287 ശക വർഷം) Mpu പ്രപൻക ലൊന്ടറിലെഴുതിയ (പനയോലയിലെഴുതുന്ന കൈയെഴുത്തുപ്രതി) കകവിൻ (പദ്യം) ആണിത്.
മജപഹിത് സാമ്രാജ്യത്തെക്കുറിച്ചുള്ള വിശദമായ വിവരണങ്ങൾ നഗരക്രേതാഗാമയിൽ രേഖപ്പെടുത്തിയിരിക്കുന്നു.
മജപഹിത് സാമ്രാജ്യത്തിലെ ഹിന്ദു - ബുദ്ധമതങ്ങളുടെ പ്രാധാന്യവും ക്ഷേത്രങ്ങളും കൊട്ടാരങ്ങളും നിരവധി ആചാരാനുഷ്ഠാനങ്ങളും ഇതിൽ വിവരിക്കുന്നു.
കൈയ്യെഴുത്തുപ്രതി
ലാംബോക്കിലെ കക്രാൺഗാര രാജകുടുംബത്തിനു എതിരായി 1894-ൽ ഡച്ച് ഈസ്റ്റ് ഇൻഡീസ് കമ്പനിക്കാരുടെ ഒരു സൈനിക പര്യവേഷകസംഘമെത്തി.
ആ വർഷം ഡച്ചുകാർ  ലാംബോക്കിലെ മാതാറം-കക്രനഗരയുടെ നശിച്ചുപോയ ഒരു കൊട്ടാരത്തിൽ നിന്നും വിലപിടിപ്പുള്ള ലാംബോക് നിധിയുടെ ഭാഗമായി കൈയെഴുത്തുപ്രതി കണ്ടെടുത്തു.
പാശ്ചാത്യ പണ്ഡിതൻ ആയ ഒരു ഡച്ച് ഭാഷാശാസ്ത്രജ്ഞൻ J.L.A ബ്രാൻഡസ് കൈയെഴുത്തുപ്രതി ആദ്യമായി പഠിച്ചു.
1894-ൽ ക്യുഎൻഐഎൽ പര്യവേഷണത്തിൽ കൈയെഴുത്തുപ്രതി ലാംബോക്കിനു കൈമാറി.
ലാംബോക്ക് രാജകീയ ഗ്രന്ഥശാലയിലെ വിലപ്പെട്ട കൈയെഴുത്തുശേഖരം യുദ്ധത്തിൽ കത്തിച്ചുകളയുന്നതിൽ നിന്നും രക്ഷിച്ചെന്ന ബഹുമതിയും അദ്ദേഹം നേടി.
ഈ കവിതയെ വിവർത്തനം ചെയ്യുന്നതിൽ ഡച്ച് പണ്ഡിതന്മാരുടെ ഒരു തലമുറ തന്നെ പങ്കു വഹിച്ചിരുന്നു.
അവരുടെ ചരിത്രപരമായ മൂല്യങ്ങൾ അക്കാലത്തെ ഭരണാധികാരിയുടെ മാന്ത്രിക ശക്തികളെ ഉയർത്തിപ്പിടിച്ചുകൊണ്ടുള്ള പൌരോഹിത്യ പ്രവർത്തനങ്ങളുടെ ഫലമായിരുന്നു.
കൈയ്യെഴുത്തുപ്രതികൾ കൂടുതലും ലൊന്ടർ ഇലകളിൽ എഴുതപ്പെട്ടിരുന്നു.
L ഓ 5.023 ഇൻവെസ്റ്റിഗേഷൻ ലിസ്റ്റ് കോഡ് നമ്പറിൽ നെതർലൻഡിലെ ലൈഡെൻ സർവകലാശാലയിലെ  ഗ്രന്ഥശാലയിലായിരുന്നു ഇത് സൂക്ഷിച്ചിരിക്കുന്നത്.
ഇരുപതാം നൂറ്റാണ്ടിന്റെ തുടക്കത്തിൽ നഗരക്രേതാഗാമയുടെ വിവർത്തനം കഴിഞ്ഞതിനുശേഷം ഇത് ഇന്തോനേഷ്യൻ സ്വാതന്ത്ര്യ പ്രസ്ഥാനത്തിന്റെ പ്രചോദനവും അടിത്തറയുമായി തീർന്നു.
1973-ൽ ജൂലിയാന ക്വീൻ, ഇന്തോനേഷ്യയിലേക്ക് സന്ദർശനം നടത്തിയ സമയത്ത്, കൈയ്യെഴുത്തുപ്രതികൾ ഇന്തോനേഷ്യയിലേയ്ക്ക് തിരിച്ചുകൊണ്ടുവന്നു.
ഇന്ന് ഇത് ഇൻഡോനേഷ്യൻ ദേശിയ ഗ്രന്ഥശാലയിൽ സൂക്ഷിച്ചിരിക്കുന്നു.
ഇൻവെന്ററി കോഡ് നമ്പർ NB 9 ആണ്.
2008 മേയ് മാസത്തിൽ യുനെസ്കോയ്ക്ക് "ദ മെമ്മറി ഓഫ് ദ വേൾഡ് - റീജിയണൽ രജിസ്ട്രി ഫോർ ഏഷ്യ / പസഫിക്ക്" എന്ന പേര് നൽകി നഗരക്രേതാഗാമയുടെ പ്രാധാന്യം അംഗീകരിച്ചു.
2013 അവസാനം അത് രജിസ്റർ ചെയ്തു.
മജപഹിത് സാമ്രാജ്യത്തിന്റെ വിവരണങ്ങൾ നഗരക്രേതാഗാമ പ്രകാരം മജപഹിത് വ്യാപ്തി.
ചരിത്രകാരന്മാർ രാഷ്ട്രീയ ചരിത്രം വെളിപ്പെടുത്തുന്നതിന് കവിതയെ പരിശോധിച്ചിട്ടുണ്ട്.13 മുതൽ 14ആം നൂറ്റാണ്ട് വരെയുള്ള കാലഘട്ടത്തിൽ ഇന്നത്തെ ഇന്തോനേഷ്യൻ അതിർത്തികളിൽ കവി പ്രപൻക നിരവധി സംസ്ഥാനങ്ങൾക്ക് പേർ നല്കിയിരുന്നു.
ഈ മേഖലകൾ മജപഹിത് സ്വാധീനത്തിന്റെ മേഖലയിലുള്ളതായിരുന്നു.
സംസ്ഥാനങ്ങൾ മജാപഹിത് സാമ്രാജ്യത്തിൻറെ സാമന്തരാജ്യങ്ങൾ ആയി ഉൾപ്പെടുത്തിയിരുന്നതായി പ്രപൻക പറഞ്ഞിരുന്നു.
സുമാത്രയിലുള്ള പല ദേശങ്ങളെക്കുറിച്ചും 13-ആം അദ്ധ്യായത്തിൽ വിവരിച്ചിട്ടുണ്ട്.
ജംബി , പാലെമ്പാങ് , തെബാ (മുറോ ടെമ്പോ), ധർമ്മശ്രയ എന്നീ ചില ദേശങ്ങൾ സമകാലിക മേഖലകളുമായി സാമ്യമുള്ളതാകാം: കാൻഡിസ്, കഹ്വാസ്, മിനാങ്ങ്കബൗ , സിയാക് , റോകൻ , കംപാർ , പനേ , കംപാർ , ഹരു (തീരദേശ വടക്കൻ സുമാത്രയിലെ അരു സാമ്രാജ്യം , ഇന്നത്തെ മേഡൻ ചുറ്റുവട്ടത്ത്), മണ്ടെയിലിംഗ് എന്നിവയും ഇവിടെ പരാമർശിച്ചിട്ടുണ്ട്.
താമിയാങ്ങ് (അക്കെ താമിയാങ് റീജൻസി), നെരാറ പെർലാക് (പ്യൂരുലക്), പാഡാങ്ങ് ലവാസ്, എന്നിവ  സമുദ്രയുമായി ( സമുദ്ര പസൈ ) പടിഞ്ഞാറ് ഭാഗത്ത് ശ്രദ്ധേയമാണ്.
ലാമുറി , ബറ്റൻ ( ബിന്റാൻ ), ലാംബാങ്ങ് , ബാരസ് .
എന്നിവയും പരാമർശിച്ചിട്ടുണ്ട്.
തഞ്ചുഗ്നെഗര ( ബോർണിയോയിലാണെന്ന് വിശ്വസിക്കപ്പെടുന്നു): കപുവസ് കട്ടിങൻ, സാമ്പിറ്റ്, കോട്ട ലിംഗ്ഗ, കോട്ട വാരിങിൻ, സാംബാസ്, ലാവാസ് എന്നീപ്രദേശങ്ങളും പട്ടികയിലുണ്ട്.
ഇതും കാണുക കകാവിൻ അവലംബം ഉറവിടങ്ങൾ {{ cite book }} : Invalid | ref=harv ( help ) {{ cite journal }} : Invalid | ref=harv ( help ) {{ cite journal }} : Invalid | ref=harv ( help ) {{ cite journal }} : Invalid | ref=harv ( help ) {{ cite encyclopedia }} : Invalid | ref=harv ( help ) ; Unknown parameter | lastauthoramp= ignored ( | name-list-style= suggested) ( help ) {{ cite news }} : Invalid | ref=harv ( help ) ; Unknown parameter | deadurl= ignored ( | url-status= suggested) ( help ) CS1 maint: unrecognized language ( link ) {{ cite book }} : | work= ignored ( help ) ; Invalid | ref=harv ( help ) v.1.
Javanese texts in transcription.
Notes on the texts and the translations.
v.3.
v.4.
Commentaries and recapitulation.
v.5.
Glossary, general index {{ cite book }} : Invalid | ref=harv ( help ) CS1 maint: unrecognized language ( link ) {{ cite book }} : Invalid | ref=harv ( help ) ; Unknown parameter | editor1link= ignored ( | editor-link1= suggested) ( help ) {{ cite book }} : Invalid | ref=harv ( help ) {{ cite journal }} : Invalid | ref=harv ( help ) ; Unknown parameter | editor1link= ignored ( | editor-link1= suggested) ( help ) {{ cite book }} : Invalid | ref=harv ( help ) {{ cite web }} : Invalid | ref=harv ( help ) കൂടുതൽ വായനയ്ക്ക് A Complete Transcription of Majapahit Royal Manuscript of Nagarakertagama from Jejak Nusantara Archived 2015-02-05 at the Wayback Machine (in Indonesian)
എറിക് ഹോബ്സ്ബാം ഇംഗ്ലീഷ് വിലാസം https://ml.wikipedia.org/wiki/Eric_Hobsbawm
വിഖ്യാതനായ ബ്രിട്ടീഷ് ചരിത്രകാരനും മാർക്സിസ്റ്റ് ചിന്തകനുമായിരുന്നു എറിക് ഹോബ്സ്ബാം (9 ജൂൺ 1917 – 1 ഒക്ടോബർ 2012) .
കഴിഞ്ഞ നൂറ്റാണ്ടിലെ പ്രധാന ചിന്തകരിൽ ഒരാളായി കരുതപ്പെടുന്ന ഹോബ്‌സ്‌ബോം മാർക്‌സിസ്റ്റ് ദർശനത്തിലൂടെ ലോകചരിത്രത്തെ വിശകലനം ചെയ്തയാളാണ്.
കമ്യൂണിസ്റ്റ് ഭരണകൂടങ്ങളുടെ തകർച്ചയെ കമ്യൂണിസ്റ്റ് ആശയങ്ങളുടെ തകർച്ചയായി വ്യാഖ്യാനിക്കാനാവില്ലെന്ന് വ്യക്തമാക്കിയ ഹോബ്‌സ്‌ബോം അമേരിക്കയുടെയും ബ്രിട്ടന്റെയും ഭീകരവിരുദ്ധ യുദ്ധത്തെ ശക്തമായി വിമർശിച്ചു.
ലോകത്തെ കോളനിയാക്കാനാണ് അമേരിക്ക ശ്രമിക്കുന്നതെന്ന് കുറ്റപ്പെടുത്തി.
1917ൽ ഈജിപ്തിലെ അലക്സാൻഡ്രിയയിൽ ബ്രിട്ടീഷ് ജൂതകുടുംബത്തിലാണ് ജനിച്ചത്.
പിതാവ് പോളിഷ് വംശജനായ ബ്രിട്ടീഷ് കൊളോണിയൽ ഉദ്യോഗസ്ഥൻ ലിയോപോൾഡ് പേഴ്സി ഒബ്സ്ത്ബോം.
മാതാവ് ഓസ്ട്രിയക്കാരി നെല്ലി ഗ്രൂൺ.
ഓസ്ട്രിയ, ജർമനി, ഇംഗ്ലണ്ട് എന്നിവിടങ്ങളിലായിരുന്നു വിദ്യാഭ്യാസം.